
PRO  ©  EMI  u  m. 


Lectoribus  benevolis  immodestus  videbor ,  qui  opus  suscepi,  in 
quo  viri  probi  et  improbi  sententias  et  philosophicas  et  me¬ 
dicas  explicare  et  de  eius  systemate  indicare  conatus  sum. 
Spero  tamen,  si  consilio  minus  responderim  neque  votis  Yestris 
satisfecerim,  Yos  vitiorum  meorum  mitiores  fore  iudices.  Quum 
et  Yobis  et  mihi  nimis  longum  fuisset,  omnes  Helmontii  sen¬ 
tentias  et  doctrinas  explicare  et  mala  in  iis  a  bonis  separare, 
solummodo  nonnullas  proposui,  ne  hoc  primum  meum  opus¬ 
culum  academicum,  Yobis  taedium  excitaret.  Nostram  at¬ 
tentionem  inprimis  systema  eius  de  febre  meretur,  quod  eo 
tempore  atque  nunc  mutatum,  magnum  tenuit  locum,  quodque 
cum  physiologia  et  philosophia  cohaerens  me  impulit,  ut  Hel¬ 
montii  opiniones  huc  spectantes  commentarer.  Longum  ab¬ 
est,  ut  opusculum  meum  ab  erroribus  liberum  censeam,  sed 
id  tantum  in  animo  mihi  fuit,  ut  mysticismi  effectum  in  ar¬ 
tem  nostram  tristem  ostenderem  et  virum  illum  voluntatem 
quidem  bonam  habuisse,  neque  vero,  quae  proba  et  recta  sunt, 
fecisse ,  exponerem. 


/ 


r 


HEllOIIII  VITA. 


Natus  est  Ioannes  Baptista  van  IIelmont,  Toparcha  in  Me- 
rode  5  Royenborch,  Oorschot  et  Pelline,  Bruxellae,  anno  Do¬ 
mini  15 77,  stirpe  generosa.  Philosophiae  studiis  Lovennae 
omnem  curam  impendit;  quam  ob  rem  praeter  lectiones  aca- 
demicas,  etiam  scholis  Iesuitarum,  qui  eo  tempore  praelectio¬ 
nes  philosophicas  habuerunt,  interfuit.  Sic  modo  hanc  modo 
illam  sectam  deserens  aliamque  petens,  si  eius  votis  priorum 
principia  minus  responderunt,  continuavit,  usque  dum  opera 
Thomae  a  Kempis  et  Io  annis  Tauleri  ipsi  obvenirent.  Quo¬ 
rum  sententias  nunc  statim  amplexus  mysticismo  se  tradidit, 
cuius  ope  satis  intelligere  sibi  videbatur,  sapientiam  donum 
esse  divinum,  quod  sola  sollicitatione  et  diligentia  propria  ob¬ 
tineri  possit.  Huius  sectae  principiis  motus  sensim  sensimque 
humiliorem  animum  induit,  tantopere  crescentem,  ut  non  so¬ 
lum  bona  sorori  donaret  et  nobilitati  stirpis  suae  renuntiaret, 
sed  etiam  Christo  similem  esse  conaretur 1). 

Qualem  effectum  mysticorum  principia  et  in  vitam  et  in 
opiniones  philosophicas  Helmontji  exercuerint  et  ad  quosnam 


1)  Kubt  Spbengel ,  Geschichle  der  Arzneihunde ,  pag.  345.  Tom.  IV. 


7 


errores  et  absurditates  illa  eum  duxerint ,  e  sequentibus  facile 
apparebit.  Inprimis  eo  adductus  est,  ut  studium  medicinae 
tanquam  amoris  et  misericordiae  laborem  amplecteretur.  In 
hoc  studio  praebuerunt  ei  fundamenta  Hippocratis  et  Galeni 
opera,  quibuscum  more  illius  temporis  studia  coepta  sunt2). 
Haec  assidue  legebat  totoque  animo  ea  amplecti  coepit,  sy* 
stemata  eorum  bene  iutelligens. 

Mysticismus  autem  etiam  bis  in  systematibus  non  diu 
persistere  potuit  et  quum  auctores  Graeci  mysticismi  parum 
continerent  carerentque  pabulo  ad  animum  alendum  et  inci¬ 
tandum,  ea  deseruit.  Huc  cura  a  quodam  medico  e  schola 
Galeni  instituta  non  parum  contulit.  Nam,  quum  forte  scabie  ipse 
laboraret,  ille  causam  proximam  huius  morbi  in  bile  combusta 
et  muco  salino  quaerens,  laxantibus  eum  tractavit:  quorum 
effectu  debilitatus  sed  non  sanatus3),  omne  systema  patholo- 
giae  humoralis  non  solum  contemnere4),  sed  ad  morem  Pa- 
racelsi,  cuius  opiniones,  principia  moresque  etiam  atque  etiam 
vituperavit,  medicinam  reformare  incepit.  Paracelsi  opera 
diligenter  quidem  legit,  sed  quum  eum  omnino  despiceret, 
(Paracelsum  euiin  vocat  „  einen  selbstsiichtigen  vcrworrenen 
Kopf,  einen  umvissenden ,  oft  walmsinnig  scheinenden ,  lii- 
derlichen  Vagabunden )  eorum  studio  tantum  incitatus  est, 
ut  systema  medicinae  mutare  conaretur. 

2)  Studia  Helmontii,  pag.  13. 

3)  Helmontii  ort.  med.,  pag.  255.  idirn  de  febribus  pag.  756. 

4)  idem  de  febribus  —  pag.  756.  —  De  lithiasi.  —  Carmen  contra 
Galenitatem. 


Licet  nullam  antea  dignitatem  academicam  acquirere  aut 
obtinere  voluisset,  tamen  anno  1599.  doctor  medicinae  factus 
est.  Eodem  modo  postea  abiecta  humilitate  divitias  amare 
coepit,  quas,  postquam  itinera  in  Italiam  et  Franco- Galliam 
perfecerat,  matrimonio  sibi  contraxerat.  Tandem  anno  ae¬ 
tatis  sexagesimo,  Vilvordae,  ut  nonnulli  contendunt,  mania¬ 
cus  5)  obiit.  Inter  eius  liberos  praecipue  commemoratu  dignus 
est  Franciscus  Mercurius  van  Helmont,  cui,  ut  ipse  refert, 
editionem  operum  suorum  tradidit,  qui  vel  ipse  in  omni  theo- 
sophiae  parte  patrem  suum  superavit6). 

Omnibus  in  rebus,  quas  suscepit,  varia  in  vitia  et  in  gra¬ 
vissimos  errores  incidit,  id  quod  scientiarum  bonarum  incre¬ 
mento  damnum  attulit  magnum*  Vanitas,  credulitas  extrema 
creberriinaque  inconstantia  animum  eius  occuparunt,  quae  prae¬ 
cipue  multum  auctae  sunt,  quod  in  mysticorum  aurea  aetate 
vitam  degit  eosque  omni  modo  adiuvit.  Omnia  enim  scripta 
Melmontii  et  philosophica  et  medica  mysticis  gaudent  funda¬ 
mentis,  quorum  initia  quamvis  bona,  tamen  reliqua  in  credu¬ 
litatem  absurdissimam  degenerant.  Sic  daemonum  et  mago¬ 
rum  influxum7)  adnumerat  causis  morborum  occasionalibus  et 
in  Theophania  eo  pervenit,  ut  in  quavis  vitae  re  mira  spectra 
videret  et  animum  suum,  crystalli  splendentis  ad  instar  ob¬ 
servare  opinaretur8).  Praeterea  vir  acuti  ingenii,  in  detegendis 

5)  Lettres  de  Guy  Patin,  Vol.  I.  pag.  14. 

(3)  Kurt  Spresgel  ,  Geschichte  der  Arzneihunde ,  Tora.  IV.  png.  318. 

7)  v.  Helmont  ort.  med.,  pag.  452. 

8)  idem  pag.  15.  —  idem  215.  —  Confessio  Hei.m.  pag.  9. 

aliorum  erroribus  acris,  in  colligendis  rebus  causae  propriae 
faventibus  ingeniosus,  artium  bonarum  olim  amator,  qui  omnibus 
scholis  et  philosophicis  et  medicis  mathematicisque  interfuit, 
initium  cum  rebus  theologicis  fecit,  easque  partim  cum  magno 
partim  sine  progressu  omnes  deseruit.  Haec  studia  praecipue  ne¬ 
glexit,  quia  sapientiam  veram  quaesivit.  Astronomiae  quoque 
studio  tamdiu  deditus  fuit,  quam  diu  haec  doctrina  tanquain 
incerta  ab  eo  cognita  est  eamque  sapientia  omni  carere  intel¬ 
lexit.  Dein  ille  vicissitudine  et  inconstantia  maxime  memorabi¬ 
lis,  postquam  geographiae  studium  tenta  verat,  medicinam,  quam 
in  Theophaniam  et  Mysticismum  convertit,  exercere  incepit 

OPIII0IES  PHIIDSOPHICAG 

Quum  in  mente  haberet  Helmontius  medicinam  refor¬ 
mare  et  systema  silis  votis  et  sententiis  respondens  priori- 
busquO  oppositum  construere,  id  primum  egit,  ut  totam  con¬ 
verteret  philosophiam,  veterum  auctorum  reprobaret  senten¬ 
tias  eorumque  errores  scholis  sui  temporis  demonstraret 
Qua  mente  primum  in  viros  clarissimos,  Aristotelem  nempe 
et  Galenum  animum  advertit,  quorum  sententiae  omni  my- 
sticismo  carebant,  et  cum  se  ipsum  reformatorem  necessa¬ 
rium  divinis  auspiciis  ad  suum  consilium  constitutum  omn ia¬ 
que  reliquorum  inversa  et  absurda  inveniret,  opera  sua  non 


9)  I(leiu  Studia  pag.  11. 

sine  arrogantia  incepit.  9iIn  domum  desertam  >  inquit,  ve¬ 
nio  5  sordes  evertendas  mihi  relif/uere ,  plurima  indaganda 
sunt  et  dicenda  quae  ignota ,  subvertenda  ,  quae  male  tra¬ 
dita  ,  abstergenda  quae  immunda  et  quae  falsa  abiicienda 
erunt10)-  Sic  ultra  progressus  Aristotelis  et  Galeni  physi¬ 
cam  eo  convertere  conatus  est,  ut  elementa  quatuor  sensu 
latiori  in  tria,  sensu  vero  strictiori  in  duo  reducere  vellet11); 
cuius  rei  argumentum  id  affert,  quod  ilia  elementa,  utpote 
corpora  composita,  dici  non  possunt.  In  qua  sententia  si  acquie¬ 
visset  aut  elementa  plane  reieeisset,  sane  non  errasset,  sed  re¬ 
formandi  studio  impulsus  duo  eorum,  quae  antea  elementa 
esse  negaverat,  aquam  scilicet  et  aerem,  quia  ^primogeni - 
tai£  sunt,  in  systema  suum  recepit12).  Terram  autem,  quum 
creatis  illis  demum  prodierit  et  in  aquam  Sip er privationem  suae 
essentiae  13)u  converti  possit,  elementis  non  adnumerat.  Ignem 
elementum  propterea  non  vocat,  .quia  nusquam  aliquid  de  eius 
origine  legitur;  dicit  enim  »ncgo  igitur  deum  creasse  quatuor 
elementa ,  quia  non  quartum  sit  ignis ;  ideo  vanum  est  ma¬ 
terialiter  ignem  confluere  in  corporum  miretur am 14).  Om¬ 
nia  corpora  ex  elementorum  confluxu  eorumque  aequalitatem 
et  diversitatem  ex  impari  elementorum  commixtu  et  continua 
pugna  resurgere  negavit  et  cum  scholae  adhuc  perpetuo  dis¬ 
putarent,  utrum  elementa  mixta  formas  suas  servarent  an  in 

quaque  simplici  mixtione  formis  essentialibus  orbarentur,  quas- 

/ 

10)  v.  Helmgnt,  causae  et  initia  naturalium  pag.  21* 

31)  v.  Helm.  ,  Elementa,  pag.  35. 

12)  idem  pag.  35.  13)  Idem  pag.  35. 


14)  Idem  pag.  35. 

que  peculiares  species  separata  et  mixta  omnino  assumerent, 
ad  hanc  quoque  sententiam  mutandam  animum  admovit.  Sed 
liic  dum  elementorum  coniunctionem  et  mixtionem  uno  loco 
negat,  alio  sibi  ipsi  contradicit  „  ideo  que  non  vanum  est ,  in- 
quiens,  ignem  materialiter  confluere  ad  corporum  minc¬ 
turam.  Cf 

AftUA  E  T  CHS  AftUAE. 


Ut  iam  dictum  est,  aqua  HelmontiO  princeps  elementum 
( dicit  enim :  ,,  Ideoque  credo  aquam  corpus  prius  atque  sim¬ 
plicius)  fuit  et  vapores  aquae  non  deleri,  sed  potius  denuo 
in  aquam  condensari  recte  contendit,  unde  patet,  eum  destil¬ 
lationem  naturalem  non  ignorasse.  Nam  quodParacelsus  aquam 
evaporando  ad  nihil  reduci  putat,  id  idiotismum  recte  vocat. 
Sed  licet  aquam  ad  simplicissima  corpora  adnumeret,  tamen 
partes  constituentes  aquae  tres  refert:  et  qualem  compositio¬ 
nem  chemicam!  Mercurius,  sal  et  sulphur  sunt  aquae  par¬ 
tes  constituentes  neque  unquam  in  aqua  illa  tria  separantur, 
nec  ullam  mutationem  essentialem  patiuntur:  „ siquidem  est 
partium  internarum  sim  plene  per  ignem  cnctr  aversio ,  quae 
rursus  intro  remeant ,  quoties  vapor  in  guttas  condensatur ; 
ideoque  vel  in  liquorem  Leffas  15)  ad  omnem  plantam  vel  in 
skccum  Buru)  mineralem  transit Sed  quomodo  illa  cor¬ 
pora  ex  aqua  fiant,  quo  processu  et  quibus  aquae  elementis 

15)  v.  Helmont.  Elemenia.  16)  idem  idem. 

11  2 

componantur,  mihi  et  forsitan  etiam  Helmontio  ignotum  est. 
Si  porro  duo  nova  corpora  ex  aqua,  mediante  terra,  oriuntur, 
principia  invicem  mutentur  aut  dissolvantur,  necesse  est,  qua 
in  re  sibi  ipsi  contradicit  Helmontius. 

Vane  inquit:  „  Gas  et  Bias  nova  nomina  a  me  introdu¬ 
cta  sunt ,  eo  f/uod  illorum  cognitio  veteribus  fuerit  ignota 17) : 66 
Gas  omne  id  vocat,  quod  aquae  fermentatione  oritur  et  quod 
principia,  e  quibus  formatur  Arciiaei  ope  corpus  Gasiforme, 
in  se  continet.  Gas  igitur  substantia  media  inter  spiritum  et 
materiam  et  principium  vitae  1S)  est  et  Gasa  spatia  aeris  va¬ 
cua  implent.  Cum  Gas  e  coniunctum  est  eius  Bias  meteoron, 

4 

principium,  quo  stellae  mutuo  loco  moventur,  virtus  igitur 
pellens ,  quae  in  res  terrestres  magnam  exercet  vim  et  aerem 

in  ventum  concitat.  Id  non  intellexisse  Hippocratem,  qjii  ven- 

% 

tum  aeris  linentem  undam  dicat,  auctor  est,  ex  opposito  af¬ 
firmans,  ventum  esse  fluentem  aerem ,  motum  per  Bias  stel¬ 
larum  ,  et  alio  loco,  cacodaemoni  non  raro  dari ,  ut  etiam 
sine  Bias  ventum  provocet  aut  Bias  tempestuosum  augeat 19). 
Inde  satis  intelligi  potest,  cum  daemonis  probi  virtutibus  eius 
Bias  instructum  fuisse,  quod  non  ad  modum  cacodaemonis  ma- 
litia  ventum  prodigiosum  suscitet,  neque  oblitus  est  Helmon¬ 
tius,  sibi  hoc  loco  contradicere.  Iisdem  verbis  perspicuum  est, 
eum  non  ignarum  fuisse  corporum  coelestium  in  res  terrestres 
influxus,  sed  denuo  mysticismus  eum  seduxit,  ut  Bias,  spi- 

17)  V.  Hei-m.  de  aqua  pag.  45. 

18)  Kurt  Sprengel,  Vol.  IV.  pag.  351. 

19)  v.  Helm.  ,  pag.  50.  —  idem  pag.  51. 

ritum  proprium,,  motus  et  ventorum  gubernatorem,  aeris  atque 
terrae  motorem,  sine  quo  aer  immobilis  et  placidus  sit,  haberet. 
Ad  quam  opinionem  magis  eruendam  nihil  aliud  necesse  fuit, 
quam  ut  spiritus  Bias  domicilium  esse  materiam  existimaret. 
Inde  satis  elucet,  quamnam  basin  infirmam  habeat  philoso¬ 
phia  Helmontii  et  quis  maiorem  commiserit  errorem  utrum 
Aristoteles,  qui  tempore,  quo  chemia  adhuc  in  pueritia  fuit, 
vivens,  non  satis  simplicia  a  compositis  discernere  potuit  et 
propterea  elementorum  doctrinam  non  satis  praecaute  forma¬ 
vit,  an  Helmontius,  qui  satis  temere  elementa  corpora  pri¬ 
mogenita  dixit  id  que  non  sine  errore.  Aquam  primum  corpus 
appellat,  quia  Deus  primo  die  creavit  coelum  et  terram.  Sic 
ad  modum  veterum  ludaeorum  iudicans ,  se  illorum  sententiis 
addictum  fuisse  demonstrat.  Dein  eodem  tempore  creata  sunt 
terra  et  coelum,  sed  nihilominus  terram  elementum  tertium 
esse  negat,  licet  illa  e  corporibus  primogenitis  sit.  Mirum,  quod 
non  animalia,  solem,  lunam  et  caetera,  elementa  secundi  ordi¬ 
nis  appellavit  Helmontius. 

AlCiAEUS  F  A  B  E  B. 


Neque  prius  cessavit  Helmontius,  quam  postquam  hunc 
daemonem  e  corpore  et  spiritu  constructum  esse,  invenerat. 

Ipse  dicit:  „ constat  enim  Arci uicus  ex  connexione  aurae 

1 1  ' 

vitalis ,  velut  materiae ,  cum  imagine  seminali ,  f/uae  est  in¬ 
terior  spiritualis  nucleus ,  foecunditatcm  seminis  continens; 

est  autem  semen  visibile ,  huius  tantum  siliqua 20).  Imago 
Archaei  ex  praedecessoris  idea  defluens ,  vel  earum  e  condo 
externorum  arripiens  ,  mm  est  simulacrum  quoddam  demor - 
tuum:  sed  omnibus  facultatibus  necessariis  ornatum  vitaeque 
ac  sensationis  organon  primarium 21).  Archaeus  omnia  pro¬ 
creans  sufficit,  ut  fermenti  ope  ex  materia  corpus  formetur. 
Materia  est  aqua,  cuius  fermentatione  creatur  odor,  quo  alli¬ 
citur  Archaeus ,  qui  ad  imaginem  suam  et  ideam  corpora  creat, 
et,  quum  putredo  intrat,  corpora  deserit,  ut  ex  novo  fermento 
novum  corpus  creet.  Sic  sine  semine,  quod  post  fermenta- 
tionem  demum  oritur,  animalia  reliqua,  iis  quae  ex  ovis  pa¬ 
riantur,  analoga  exstant.  Omnium  maxime  in  fingendo  hoc 
daemone  erravit,  cum  eum  materialem  cogitasse  videatur.  Ari¬ 
stoteli  igitur  opponit  f  qui  quatuor  dictavit  rerum  causas :  pri¬ 
mam  scilicet  materiam  indefinitam  sive  corpoream  molem 
substratam ,  determinationis  formalis  indigam;  alteram  etiam 
internam  essentiam  sive  rei  formam;  tertiam  externam  efi 
fidentem  et  quartam  denique  finem .  Uter  viam  secutus  sit 
rectam,  decidere  non  conabor,  quum  a  lectoribus  Helmontium 
erroribus  errores  corrigere  suscepisse,  faeile  intelligatur.  Quot 
exstent  species  Archaei,  mihi  non  notum  est,  quum  in  cor¬ 
pore  quovis  Archaeus  novus  existere  debeat.  Praeterea  quum 
Bias  vis  stellas  movens  etiam  cum  Archaei  facultatibus  indu¬ 
tum  sit,  sine  dubio  id  ipsum,  nil  nisi  Archaeus  quidain  est, 


20)  Helmgnt.  ,  Archaeus  Faber  §.  4.  —  idem  §.  6. 

21)  idem  §.  3. 

alio  tantum  nomine  insignitus.  Nec  minus  Gas  acArchaeum 
principium  vocat  vitae22),  ita  ut  duo  habeamus  organa  vitae 
primaria,  quae  cum  Bias  coniuncta  trinitatem,  patrem,  filium 
et  spiritum  sanctum  constituunt. 

CHEMIA HEIIffilTIl 


Chemia  disciplinarum  sola  est,  cui  certe  non  attulit  damna 
Helmontiijs,  si  non  vera  emolumenta  tribuit.  Ut  ex  eius  scri¬ 
ptis  satis  apparet,  nec  ab  aliis  refutatur,  primus  fuit,  qui  qua¬ 
litates  variorum  Gasorum  docuit.  Gas  silvestre  (acidum  car- 
bonicum)  quod  flammam  exstinguit,  recte  a  liydrogenio,  Gase 
inflammabili  distinxit.  Spatium  aeris  vacuum  implent  Gasa 
quintuplicia;  primum  Gas  ventosum  i.  e;  ventus  per  siderum 
Bias  commotus;  Gas  pingue ;  Gas  siccum  >  etia m  sublimatum 
dictum ;  Gas  fuliginosum  sive  endimium  et  Gas  silvestre  sive 
incoercibile 23),  quod  ultimum  apud  Helmontium  magni  est 
momenti,  ubique  invenitur,  ex  quoque  fermento  oritur,  purum 
corporibus  ante  fermentationem  inest;  imo,  ubi  chemicum  ali¬ 
quem  processum  non  plane  intellexit,  mox  causam  eius  Gas 
silvestre  appellat.  Fontis  Gasis  carboni ci  non  ignarus  fuit, 
neque  velocis  eius  in  corpora  efficaciae.  Dicit  enim,  ut  patet 
in  Crypta  canis  Sicculorum ,  peste ,  carbonibus  suffocatis , 
et  suffitibus ;  nec  ideo  aliquid  proinde  velocius  in  nos  opera¬ 
tur ;  quam  Gas  confestim  tamen  saepe  pluries  in  cuniculis 


22)  v.  Helmont.,  Archaeus  Faber  §.4.  23)  idem  p.  258.  §.  4. 

mineralibus  interemti.  Imo  in  cellariis  ,  ubi  potens  cerevism 
suum  Gas  eructat ,  facilis  mors  subita  erumpit  et  suffoca* 
tio  24).  Carboneum  principium,  ut  milii  videtur  bene  ab  acido 
carbonico  distinxit.  Contendit  enim,  neque  posse  in  vasis 
includi  nec  in  corpus  visibile  reduci  Gas  sylvestre  25).  Yola- 
tilitatem  eius  bene  novit,  modo  non  recte  intelligere  potuit 
processum  carbonum  oxydationis,  quum  fermentationi  acidi 
evolutionem  e  carbonibus  adscripserit.  Yirtutes  antisepticas 
et  externas  et  internas  bene  observavit:  ,,quum“  inquit  „quo 
circa  immensum  dolui ,  sortemque  humanam  miseratus ,  tam 
crassa  scholarum  neglig  entia  suffituum  remedia  altiora 
paene  supprimi ,  quibus  nedum  recreantur  lypothymi ci ,  sed 
etiam  plurimorum  morborum  fiunt  sanationes.  Quod  quan¬ 
doque  de  odoribus  in  re  medica  explicatis  facilius  quisque 
mecum  indicaverit.  Neglecta  enim  sunt  medicamina  paene 
cuncta ,  quae  restaurant  vires ,  solisque  diminutionibus ,  cor¬ 
porum  ,  per  cruoris  ablationes ,  et  solutivas  scammoniutus 
notiones ,  per  que  cauteria,  balnea ,  clysteres ,  sudores  et  can¬ 
tharides  est  in  sudatum 2G),  “  Neque  minus  ei  incognita  fuit 
aeris  et  quantitativa  et  qualitativa  mutatio  per  corporis  oxy- 
dabilis  combustionem,  ita  ut  viam  ad  systema  oxydationis  prae¬ 
parasse  videatur,  qua  in  re  solum  Gas  sylvestris  omnipotentia 
et  universalis  existentia  eum  in  errorem  duxit,  quod  e  verbis 
sequentibus  bene  patet:  „ etenim  fermenta  eiusmodi  magis 
accedunt  ad  naturam  corporum.  Vides  illud  in  lychnio  sul- 


24)  v.Helmont,  pag.  69.  25)  idem  pag.  66-  26)  idem  pag.  68. 

pliurato ,  quod  accensum  et  suspensum  iri  vase  vitreo  ,  ar¬ 
de  tit  quidem  et  implebit  vas  sublimata  sulphuris  fuligine , 
quam  etsi  exspirare  feceris ,  et  iterum  lychnium  ardens  im¬ 
posueris  ,  momento  ipso ,  quo  intrat ,  exstinguitur .  Non  qui¬ 
dem  a  fumo  sulphureo  ( qui  cum  sit  ipse  adhuc  sulphur , 
deberet  potius  accendi)  sed  a  Gase  sylvestri,  cuius  solus  odor 
flammam  novam  exstinguit :  non  quidem  materiali  flatu ,  sed 
odore  sui:  imo  nedum  lychnium  sulphuratum ,  sed  etiam 
flammam  exstinguit  candelae^  27).  Contra  Paracelsum  con~ 

s 

tendit,  sal,  sulphur  et  mercurium,  principia  chemica  tria, 
ex  aqua  ortum  trahere  neque  elementa  esse,  „ea  non  exi- 
stunt  inquiens  in  corpore ,  sed  ignis  ope  extrahuntur  ,u  quo 
ignorantiam  suam,  maiorem  quam  Paracelsi,  satis  perspicue 
ostendit.  Dolendum  quidem  est,  quod  Helmontius  Gas  syl- 
vestre  in  natura  nimis  crebrum  invenire  sibi  visus  est  et 
omnia  phaenomena  chemica  eiusdem  praesentiae  tribuens  alio¬ 
rum  Gasorum  naturam  et  virtutes  perscrutari  omisit.  Praeter- 
ea,  quod  eius  ortum  solius  aquae  fermentationi  et  Archaeo  ad- 
iuvanti  adscripsit,  veram  fermentationis  causam,  processum 
et  productum  neglexit.  Si  hic  sub  Archaeo  non  causam  in¬ 
tellexit  fermentationis,  recte  vapores  a  Gasis  distinguere  co¬ 
natus  est.  „  Gasa ,  inquit,  aeris  vacuum  supplent  et  ibi  Gaso - 
rum  multiplicium  combinatione  aerem  atmo sphaericum  con¬ 
stitutum  esse  iam  primum  fixit ,  fundamentum ,  quod  experi¬ 
mentis  fortasse  secutis ,  ansam  dedita 


27)  Helmoat,  pag.  100- 

PHYSIOLOGIA  HELMOYTII. 


Motus  causas  duas  in  corpore  humano  statuit;  duplex 
itaque  ^  inquit  ,  Bias  in  nobis ,  unum  nempe ,  quod  naturali 
motu  ,  alterum  vero  voluntarium ,  quod  per  internum  velle 
sibi  motor  existit;  liinc  igitur  impossibile  est \  stellarum  prae* 
dictiones  in  nobis  concludere  recte .  Sat  nunc  demonstra¬ 
tum  ,  aliquid  in  sublunarihus  esse ,  quid  se  ipsum  localiter 
et  ait  er  native  moveat;  absque  coelorum  Bias  et  motore  im¬ 
mobili  naturali 28).  Voluntas  imprimis  est  prima  eiusmodi 
causa  motus 5  movetque  se  ipsum  quodque  ens  seminale,  tam 
in  seminibus,  quam  in  horum  causis  vicariis.  Sic  primum 
distinguit  inter  motum  corporis  nostri  voluntati  subiectum  et 
involuntarium.  Moventur  autem  corpora  humana  ita ,  ut  Bias 
duo  invicem  in  diversis  organis  agant ,  cum  Archaeo  et  si- 
milibus,  uti  nostro  nervorum  aethere  et  vi  vitali  iuncta;  et 
nisi  vires  illas  Bias  vocatas  materiales  reddidisset,  errorem 
saltem  non  commisit.  Ea  sententia  Aristoteli  opponere  voluit, 
qui  motorem  primarium  ipsum  immobilem  dixit;  „Aristote- 
lici  , u  inquit,  „  qui  naturam  vocant  principium  motus ,  sive 
motum  primum ,  absurda  oblivione ,  expetunt  in  primo  mo¬ 
tore  ,  ut  sil  immobilis 29).  Quis  hoc  loco  erraverit,  nolo  de¬ 
cidere,  quum  relativum  sit  vocabulum  naturae  et  si  verbum  natu¬ 
rae  solum  Helmontium  offendit,  sane  eius  erat  indagare,  quid 


28)  v.  Helmokt.  pag.  112.  —  29)  idem  pag.  111. 

sub  vocabulo  naturae  Aristoteles  intelligi  voluerit,  si  non 
omnino  potentiam  immobilem  eam  dicere  placuit.  Fortasse 
natura  Helmontio  fuit  daemon  quidam  immobilis  e  materia 
constructus.  Hinc  per  duo  Bias ,  diversas  movendi  potentias, 
quaecunque  animantia  moventur  e  quadam  naturae  voluntate 
vel  placido  quodam  habentque  illa  naturales  suas  necessitates 
et  fines,  prout  in  pulsu  cordis  et  arteriarum  observari  licet. 
Causas  itaque  pulsuum ,  inquit,  ad  duo  necessitatis  capita  con¬ 
struxit  Aristoteles.  Videlicet ,  ad  refrigerium  cordis ,  quor¬ 
sum  cor  et  arteriae  simul  sese  dilatarent :  et  ad  exploden¬ 
das  fuligines ,  a  calore  suscitatas .  Quapropter  nimirum  cor 
et  arteria  simul  se  comprimerent  et  conciderent  metu  prae¬ 
focationis.  Quae  duo  iuxta  fortitudinem ,  celeritatem ,  de¬ 
bilitatem  ,  duritiem  et  magnitudinem  varie  intertexendo 
cum  suis  corrolativis ,  differentias  pulsuum  artificiosa  in¬ 
dagine  compilavit.  Veteres  autem  non  contenti  duobus  si¬ 
nibus ,  refrigerio  nempe  et  fuliginum  explosione ,  tertium  ad¬ 
didere  ,  qui  fuit  spiritus  vitalis  alimonia  ex  aere.  Iure  re- 
iicere  conatur  Helmontius  hanc  circulationis  theoriam  cordis- 
que  et  arteriarum  dilatationem  synchronicam.  Obiectionem 
vero  affert  contra  tertiam  et  essentialem  pulsus  causam,  ae¬ 
ris  principii  nempe  commixtionem.  Ait,  quasi  vero  aer  spi¬ 
ritus  vitalis  unquam  fieret.  Etenim  si  aere  sibi  adi  uncto , 
spiritus  augeatur ,  sive  nutriatur  (  quum  corpus  simplex  non 
sit  digestibile}  iam  sola  mixtione  ex  aere  fieret  spiritus 
vitalis;  iamque  non  singula  amplius  nutrientur  immediate , 
quibus  constant:  fuit  ergo  veterum  inscitia  ,  nes  cientium 

Constitui ionein  spiritus  vitalis ;  putantium ,  quod  parum  aquae , 
commistum  multo  vitio  ,  vel  parum  stanni ,  commistum  multo 
auro  liquato ,  vinum  vel  aurum  fierent 30).  Sic  reprobanda 
probans  et  probanda  reprobans  non  abstinuit  novam  con¬ 
struere  absurdam  theoriam. 

Etenim  septum,  sive  interstitium  est  inter  utrumque  cordis 
sinum  inse ,  quoad  vivitur  ,  ita  p  oro  sum ,  ut  attractu  aurium 
cordis ,  ( auritum  enim  per  analogon  censetur  utrimque  ,  quia 
velut  folles  habet)  sanguis  venalis  a  vena  cava  ( dextrum  cor¬ 
dis  sinum  formante  per  suum  transitum')  transeat  atque  migret 
in  sinistrum ,  non  vicissim ,  hinc,  ad  dextrum .  U0,  quod 
pori  in  ipso  septo  sunt  triangulares ,  cuius  conus ,  desinens 
in  sinu  sinistro^  facilius  constipatur ;  basis  autem  illius  trian¬ 
guli  ,  in  dextro  sinu ,  nunquam ,  ?iisi  a  morte;  sanguis  autem 
sinistri  sinus ,  iam  arterialis  et  veri  nominis  sanguis  est ,  « 
adhuc  eruor  e  in  vena  cava,  diversus  colore  et  sub¬ 
tilitate.  Quare  non  abs  re  novam  sive  quartam  digestionem , 
sinistro  stomacho  cordis  invenire ,  milii  necesse  fuit.  Et¬ 
enim  non  secus  atque  eruor  venalis ,  0?  cremore  et  chylo 
differt ,  sic  et  sanguis  arterialis  a  eruor  e ,  quamquam  cogna¬ 
tione  propinquiore  et  coelorum  investitura  quadantemis  in 
unam  familiam  redegerint.  In  eo  tamen  est  specifica  am¬ 
borum  differentia ,  quod  sanguis  ab  anima  immortali  infor¬ 
metur  in  sinistro  sinu:  eruor  vero  minime,  solaque  luce , 
formae  sensitivae  participative  ,  /ww  autem  informative  il- 


30)  idem  pag.  112. 

lustretur ,  Caeterae  enim  digestiones  quietem  exigunt ,  quarta 
vero ,  indesinente  motus  continuitate  perficitur ,  iVb?» 
quod  ipse  cordis  motus  sit  causa  formalis  transmutativa , 
tantum  dispositive  concurrat .  Scilicet  in  sinu  cordis  sinistro , 
t unquam  stomacho ,  singulare  fermentum  maxime  vitale  et 
luminosum  habitui  ,  quod  transmutati  cruoris  in  sanguinem 
est  causa  sufficiens  ,  prout  sanguinis  in  spiritum  vitalem 
transmutationi  praeest,  quippe  omnis  eruor  naturaliter  ten¬ 
dit  in  finem  suum  ,  qui  est  nutritio  ;  attamen  ultimato  ,  in 
vaporem  sive  in  Gas ,  dispergitur  et  evanescit ,  nisi  per  coa¬ 
gulum  accretionis  sistatur ,  Sanguis  vero  arterialis ,  pro ' 'scopo 
habet9  non  quidem  ,  ut  in  fuliginem  sive  excrementum  vergat. 
Id  enim  si  Jiat  a  morbo  et  per  accidens  illi  evenit .  Proprium 
alioquin  objectum  est  sanguinis ,  in  spiritum  vitalem  traduci 9 
qui 9  si  dem  etiam  evanescat  9  hoc  illi  praeter  intentum  esto. 
Cum  omne  ens  naturaliter  permanere  desideret.  Est  nempe 
spiritus  vitalis  9  lux  originaliter  in  fermento  sinistri  sinus 
habitans  9  quae  illuminat  spiritus  novos  a  sanguine  arteriali 
partos9  ob  quam  lusis  continuitatem  9  arteria  elevatur.  Fiunt 
namque  spiritus  sic  vitae  participes  et  exsecutores  illius 
prout  et  Vulcani  continuati  caloris.  Vita  ergo  humana  est 
lux  formalis  et  modo  et  ipsa  anima  sensitiva  lucida 31)  ,  non 
autem,  exposito  circulationis  systemate  Helmonth,  dubium  erit 
iram  mutatio  ab  eo  facta  profuerit  necne 9  neque  licet,  lectoris 

benevoli  patientia  diutius  abuti,  quum  ille  sat  monstraverit, 

0 

31)  idem  pag.  113. 

se  cordis  anatomiam,  satis  imperfecte  cognovisse  neque  un¬ 
quam  organi  huius  structuram  explorasse.  Praecipue  male  so¬ 
nant  eius  verba:  „ neque  enim  scit  est  fermentum  efficientem 
esse  effectivum ,  ut  sanguis  animetur  et  vertatur  in  spiritum , 
iflumque  in  sinu  laevo  cordis  habitare ,  nisi  motus  concurrat 
pulsati  lis ,  assimulatus  motui ,  cjuo  lac  acidulum  vera  trans¬ 
mutatione  in  butyrum-  mutatur»  Per  motum  nempe  fit  san¬ 
guinis  non  quidem  acidi,  sed  salsi  extenuatio,  neque  ideo 
in  pinguedinem  sive  butyrum  vertitur :  sed  in  spiritum 
vitalem  de  salis  adeoque  de  balsami  natura:  ita  nempe  san¬ 
guis  per  motum ,  calorem  et  fermentum  7nutatur  in  aethe *> 
ream  sobolem,  luminis  vitalis  hospitium  immediatum .  Qua- 
propter  sanguis,  aqua  et  spiritus  idem  sunt. 

Ut  circulationis  theoriae  variae  ei  non  placuerunt ,  sic 
etiam  digestionis;  triplicem  scholarum  digestionem  in  sextu- 
plicem  protraxit  neque  calorem  digestioni  stricte  necessarium, 
sed  excitando  tantum  agere  censuit.  Cui  sententiae  iure  Hel- 
monitus  opponit  s  neutiquam  ciborum  concoctionem  comparari 
posse  cum  assatione  et  concoctione  culinaria,  ignis  ope  peracta, 
etiamsi  ventriculi  hominum  et  quadripedum  adauctum  calorem 
digestionis  tempore  exhibeant.  Praecipue  illudit  Paracelsum 
ac  de  eius  stupiditate  miratur,  qui  panem  in  diversis  anima¬ 
lium  speciebus  specificam  diversitatem  accipere  cruoris  et  ster-  \ 

coris  ob  solius  caloris  gradum  varium  autumat  et,  quasi  la¬ 
titudinem  caloris  speciem  condere  aut  variare  in  substantia 
opinatur,  ita  nimirum,  ut  quidam  caloris  gradus  digestionem 
tam  in  morbis  quam  sano  corpore  augeat.  Variis  argumentis 

veteres  errasse  demonstrat  neque  minus  eos  digestionis  fermen¬ 
tum  tanquam  solam  causam ,  quae  cruoris  tantam  differentiam 
gignere  possit,  ignorasse  conclamat.  Itaque  Helmontius  ,  fe¬ 
brientis-)  inquit,  in  causo  stomachus  potentius  digereret \  quam 
sani.  At  sane ,  in  febrientis  stomacho  nihil  rite  digeritur . 
Statim  namque  ova ,  pisces ,  carnes  et  iura  intus  cadaver  an- 
tur ,  ideoque  ructus  nidorosos  efficiunt ,  quos  si  ructus  acidi 
subsequantur ,  bonum ,  tam  ecc  signo ,  quam  ea)  causa  ceu - 
*7/vV  Hippocrates 32). 

Sanum  iudicium  Helmontius  eo  ostendit,  quod  vituperat 
eos,  qui  opinentur,  a  calore  solo  digestionem  perfici.  Quodsi 
eius  argumenta  legimus,  in  nobis  oritur  cogitatio,  ab  illo  viro 
ingenioso,  omnes  veterum  errores  emendatos  et  res  medicas 
promotas  esse.  Quod  num  revera  ab  ilio  factum  sit,  e  se¬ 
quentibus  perspicuum  erit.  Neque  minus  bene  cognovit,  quae- 
nam  alimenta  in  febre  bene  vel  male  digerantur  et  a  quibus 
febris  aut  levetur  aut  cum  statu  gastrico  complicata  augeatur. 
Abstinendumque  enim  „dicit  “  a  potentioribus  cibis ,  consum¬ 
matis  scilicet  et  iusculis :  eo ,  quod  absente  fermento  facile 
putrent ,  nidorem  contrahant  ac  velut  cadavcrenlur.  Expe¬ 
rimenta  praecipue  cum  avibus  instituit,  narrans,  memini  enim 
vitrum  album  et  opacum  e  fornace  mea  disjectum ,  deglutitum 
a  gallinis  meis ,  per  colorem  lactis  delusis:  atqui  fractura 
vitri  semper  est  acuminata ,  compertum,  vero  esi  post  paucos 
dies ,  occisis  aliquot  gallinis ,  vitrum  circumquaque  imminu- 


32)  idem  pag.  125. 

tum  punctatim  ,  et  acumina  misisse  et  globosum  fuisse  effe¬ 
ctum.  Caeterae  autem  superstites  convivae  mox  post  paucos 
dies  reliquum  vitrum  contriverant ,  etsi  exemtos  vitri  globu¬ 
los,  e  prioribus  mactatis  etiam  voraverant ,  notabis  interim 
vitrum  resistere  aquis  resolventibus  quaevis  metalla .  Pluri¬ 
bus  nempe  volucribus  fermentum  adeo  potens  est ,  ut  nisi  sub¬ 
inde  lateribus,  creata ,  argillave  vescantur :  ex  multitudine 
addit atis  male  habeant 33).  Fermentum  stomacho  necessa¬ 
rium  esse  inde  cognovit.  Puer  passeres  alens  saepe  linguam 
exseruit,  quam  passer  apprefiendebat  et  devorare  studebat. 
Ciua  in  re  ingentem  aciditatem  in  gutture  passeris  sensit, 
quam  igitur  causam  cur  tam  edaces  sint  illae  aves  tamque 
bene  digerant,  esse  conclusit. 


Quum  febris  permultos  morbos  antecedat,  comitetur  aut 
sequatur  et  febrem  definiant  scholae  veterum  tanquam  eum 
coporis  statum ,  in  quo  calor  praeter  naturam  in  corde  primum 
accensus,  dein  per  totum  corpus  dissipetur,  (qua  quidem  defi¬ 
nitione  nihil  de  mali  causis,  decursu  ac  sede  additur),  Hel- 
montius  etiam  febris  doctrinam  emendare  cupit  dicens:  ,, in¬ 
tus  est  magnus  calor  licet  non  sensibilis  quia  sit:  continua 
premuntur ,  quae  ut  est  siccitatis  index  primario,  haec  ta¬ 
men  in  vivis  praesupponit  aequalem  sibi  calorem  adeoque 


33)  pag.  126. 

plus  auctoritatis  mereretur  sitis  quam  sensus ,  ac  nesciunt 
hanc  sitim ,  non  a  calore ,  ut  neque  a  siccitate  manare , 
prout  alias  contingit  in  siti  naturali \  Ideo  enim  nec  exhibito 
potu  sedari*  Quod  regulariter  Jieri  debet ,  si  a  sicco  vel  ca¬ 
lido  sitis  ista  oriretur .  Fallax  ergo  sitis  >  non  autem  fri¬ 
gus*  Oritur  namque  sitis  ab  excremento  ,  quod  facultatem 
istam  sensitivam  eiusque  organon  male  affectat ,  illuditque 
non  secus ,  atque  si  repente  magna  siccitas  advenissetuu). 
Quia  scholae  non  minus  statuunt ,  soporem  a  frigore  non  co¬ 
hibendo  ac  sitim  a  nimia  siccitate  oriri,  eam  sententiam  ita 
profligare  putat,  quod  sopor  non  in  omnibus  febribus  adsit, 
nec  materiam  peccantem  in  febre  nimis  calere,  sed  illud, 
quod  in  corde  accendatur,  non  fuisse  accensum,  antequam 
febris  accesserit  ideoque  omni  modo  differre  a  materia  pec¬ 
cante  in  febribus.  Id  igitur  aliter  sese  habere,  statuit  Hel- 
montius.  Ex  huius  opinione:  Archaeus  est  omnis  alteratio- 
nis  opifex  adeoque  hoc  titulo  impetum  faciens ,  efficienter , 
primario ,  immediate ,  semper ,  ubique  et  solus  non  calefa¬ 
cit ,  iuxta  axioma .  Quidquid  in  sanis  edit  actiones  sanas , 
id  ipsum  in  morbis  edit  actiones  vitiatas .  Spiritus  enim 
ipse  calefacit  hominem  naturaliter  in  sanitate ,  idem  qui 
i?i  febribus  aestuat:  solus  ubique  Archaeus  effective  fe¬ 
brim  concitat  et  quo  ab  eunt  e  per  mortem ,  cessat  cum  eo 
febris .  Accendit  nimirum  se  ipsum  Archaeus  in  nisu ,  quo 
cuperet  expellere  materiam  occasionalem .  Sic  calor  fe- 


34)  De  febribus  pag.  73. 

brium  est  accensus  in  impetum  faciente  Archaeo:  et  febrium 
radia:  est  ipsa  materia  peccans . “  Quod  eo  argumento  cor¬ 
roborare  conatur:  „  spina  qtierna  digito  injice  a ,  actu  et  po¬ 
te?  t  Ii  ali  ter  frigi  da ,  mox  in  digito  excitat  calorem  praeter 
j naturam .  Non  quidem  c/uod  calidi  humores  affluant ,  quasi 
per  spinam  eo  convocati  cxspectassent  spinae  vulnus  et 
qui  alias  suis  sedibus  temperavi  resedissent .  Siquidem  eruor 
vulneri  proximus ,  primus  accurrit ,  aditum  venienti  cruori 
praeripit .  Et  ipse  per  se  quoque  non  calet  ,  sed  ex  gra¬ 
tia  vitalis  spiritus.  Itaque  inflammatio  et  tumor  cum  pulsu 
duro,  dolore  et  a  calore  ,  a  solo  spiritu  causaliter :  ab  infixa 
vero  spina  occasionaliter  duntaxat  procedunt.  Paradigma 
certe  ad  febris  positionem ,  motum,  cognitionem  et  sanatio¬ 
nem  sufficiens  nimirum  causa  peccans  in  febri  non  calet  ex 
se:  calefacit  autem  tantum  occasionaliter  et  ad  spinae  sive 
causae  occasionalis  evulsionem  sequitur  sanitas  “  35). 

Quod  febris  sedem  attinet,  contendit,  sedem  febris  conti¬ 
nuae  non  differre  ab  ea  intermittentis ,  ideoque  fieri  posse ,  ut 
continuae  in  intermittentes  desinant  "et  vice  versa.  Eo  repu¬ 
gnat  et  Galeno  etFernelio  de  locorum  febrilium  vera  differen¬ 
tia.  Sedes  febrium  in  primis  est  officinis:  extenditur  scili¬ 
cet  a  pyloro  per  duodenum  et  vasa  ibidem  multiplicia ,  item, 
venas  mesenterii ,  lienem  usque  ad  hepar.  Proximiores  au¬ 
tem  ori  ventriculi  sunt  eo  molestiores ,  suisque  anxietatibus 
magis  formidandae.  Meam  doctrinam  confirmant  nausea 


35)  v.  Helmont.  pag.  75- 

praecipue  carnium ,  piscium  et  quae  facile  caelareris  instar 
olent ,  perhorrescentia ,  mox  a  febrium  introitu  ,  sitis  item , 
inappetentia  ,  cephalalgia  stjncipitis ,  hemicrania  sinistri 
lateris ,  deliria  ,  sopor ,  vigilia  ,  anxietates  topicae  circa  os 
stomachi ,  ructus  nidorosi ,  consternata  digestio ,  vomitus,  lin¬ 
guae  quoque  amaror ,  siccitas ^ fissurae  ,  nigredo .  Quae  omnia 
sunt  indicia  oblaesae  duumviratus  in  actione  regiminis :  huc 
accedunt  superveniens  ructus  acidus  ,  nubecula  urinae  , 
quaeque  coctionem  stomachi  rediisse  arguunt:  sola  autem 
quartana  in  splene  ipso  venisque  sibi  contiguis  hospitium  de - 
legit .  Maligna  vero  sola ,  aliquid  putridi  peculiariter  sibi  vindi¬ 
cat  circa  ventriculi  orificium .  Sufit  autem  tanto  peiores ,  quae 
noti  in  eius  concavo  ,  sed  in  convexo  sederent:  quod  nonnisi 
extraordinarium  arcanum  ad  ista  attingat  loca*  Pestis  autem 
in  eo  a  ceteris  malignis  distat ,  quod  quum  non  sedeat  in  sor¬ 
dibus  febrilibus ,  ut  neque  in  eruor c  ,  afficiat  tantum  ipsum 

\ 

spiritum  vitalem  sui  odore ,  ob  id  quoque  intret  et  exeat  ne* 
cessor  io  cum  aere  per  poros  diaphragmatis ,  adeoque  tendit 
sic  primario  ad  stomachum :  nec  pergere  potens  ulterius  motu 
locali ,  suam  ibidem  sistit  impressionem  in  nutrimento  stoma¬ 
chi ,  unde  mox  vomitus  ,  cephalalgia ,  sopores ,  deliria  ,  syn¬ 
copes  etc.^SG). 

Venio  nunc  ad  curationem  febris  ad  modum  Helmontii 

•  *  \  t 

instituendam,  in  qua,  quum  iam  nobis  cognitae  sint  eius  sen¬ 
tentiae  de  causis  easque  removendi  necessitate,  sat  facile  u 


36)  De  febribus  pag.  97* 

priori  concludi  potest,  illum  quoque  diaetam  certam  praescri¬ 
psisse.  Neque  vero  summam  abstinentiam ,  nec  victum  lautio¬ 
rem  ac  nutrientem  ordinavit,  sed  talem  diaetam,  qualis  a  nobis 
quoque  apta  habetur,  sequendam  esse  censuit.  Prorsus  autem 
aliter  de  potu  ab  aegrotantibus  hauriendo  indicat .  Nam  di¬ 
cit,  si  febris  sit  calida  et  siticulosa ,  privetur  autem  potu 
humectante ,  depopulatur  cruorcm  et  solitarum  partimn  ali • 
menta ,  cum  viribus .  Etenim  ut  licet  vesicam  exonerare , 
quoties  urget  etiam  importuna  necessitas  ,  ad  hoc  non  petit 
a  medico  veniam :  pariter  quoque  est  bibendum ^  quoties  mo¬ 
net  necessitas ,  quum  unum  non  sit  magis  naturae  consonum , 
quam  aliud \  Abhorreo  carnea  et  iu scuta  carnium .  Nam 
extemplo  natura  detestatur  eadem  et  quo  meraciora ,  eo 
damnatiora  ex  mente  Hippocratis .  Corpora  impura  quo  plus 
nutris,  eo  magis  laedis ,  c/uia  ova ,  caro  et  caetera  facile 
cadaver antur  et  minime  nutriunt 3T).  Galenicorum  abstinen¬ 
tiam  a  vino,  eo  quod  febris  non  sit  nisi  calor  et  vinum  fe¬ 
brienti  idem,  quod  oleum  ad  exstinguendum  ignem,  vituperat 
et  modicum  vini  usum  in  febribus,  quo  facilius  aegroti  conva¬ 
lescant  ac  vires  recuperent,  suadet,  Quod  eo  probare  vult: 
,,  siquidem  nemo  dubitat,  quin  pestis  febris  sit  atrocis  sima,  acu¬ 
tissima  et  celeberrima:  quin  absque  venaesectione  et  purga¬ 
tione,  solisque  sudoribus ,  et  vini  meracioris  potu  solvatur . 
Nemo  quoque  ambigit ,  quin  theriaca  aliaque  sudorifera  sint 
calida,  propinentur  in  vino  et  in  aqua  vitae  ^  Et  pestem  non 


37)  De  febribus  pag.  99. 

ab  aliis  febribus  discernit:  nam  revera  pestis  fluctuat  in  Ar- 
chaeo  ,  ut  venenum .  Febres  vero  pertinacem  et  adhaerentem 
venis  materiam  occasionalem  habente  Praeterea  vino  ad- 
scribit  virtutem  nuncii,  qui  vias  novit  occultissimas  et  in  in¬ 
timas  corporis  partes  penetrat.  Neque  remedium  adhiberi  iu- 
bet  refrigerans  ,  sed  sicut  vinum  eo  prodest,,  quod  corpus  cor¬ 
roborat,  sic  remedia  incitantia  et  resolventia  Archaeum  opitu¬ 
lantem  adiuvant.  Archaeus  enim  cum  horum  remediorum  po¬ 
testate  suas  commiscet  vires  et  causas  occasionales  profligat. 
Yinum  igitur,  quum  Archaeus  sponte  nunquam  totus  accendatur 
et  postremo  vires  deficiant,  est  medicamen  optimum,  quia  to¬ 
tum  accendit  et  causam  febris  fortius  oppugnat. 

Quod  diaetam  ab  Helmontio  in  febre  praescriptam  atti¬ 
net  ,  mirandum ,  quod,  quamvis  alii  in  omni  febre  diaetam  stre¬ 
nuam  suadeant,  ille  hic  incitantia  iubet.  Hoc  propterea  tan¬ 
tum  fecisse  videtur,  ut  ab  aliorum  sententiis  decederet.  Sic 
secutus  ea,  quae  aliis  contraria  sunt,  sibi  ipsi  vario  modo  con¬ 
tradicit  neque  in  sententia  propria  constans  est.  Nam  ad  mo¬ 
dum  adversariorum  nutrimenta  quidem  parca,  pauca,  blanda 
propinari  vult,  differt,  potus  autem  incitantes  et  spirituosos 
laudat  ac  temperantes  in  omni  febre  reiicit.  At  enim  vero 
possit  fortasse  aliquis  obiicere,  illum  reconvalescentibus  tan¬ 
tum  incitantia  propinasse,  aut  vinum  illius  temporis  alius  ge¬ 
neris  fuisse;  id  tamen  non  ita  sese  habere,  ex  eius  scriptis 
aperte  cognoscitur.  Quare  dubito,  quin  Helmo intius  methodo 
sua  multos  sanaverit,  et  egomet  Deo  gratias  agens,  me  non  eius 
curae  traditum  fuisse  miror,  quare  non  ad  Archaeum  magis 

stimulandum  nutrimenta  quoque  incitantia  et  corroborantia* 
praescripserit.  De  eius  causis  occasioualibus  et  de  febris  vera 
natura  non  plura  dicam,  quum  cuique  satis  conspicuum  sit, 
quomodo  erraverit  Helmoxtius  et  mala  peiora  reddiderit.  Prae¬ 
terea  sat  erit,  in  memoriam  revocare,  eum  in  mysticismo  edu¬ 
catum  et  mortuum  esse:  nam  ompia  quae  suscepit,  si  ab  initio 
bona  fuerunt,  malum  ac  mysticum  finem  habuerunt. 

Remedium  internum,  quod  specificum  universale  in  fe¬ 
bribus  applicuit,  potissimum  fuit  praecipitatum  diaphoreticum 
Paraeelsi  38)  •  cuius  virtutes  non  minus  in  febribus  quam  in 
carcinomate,  lupo  et  quolibet  ulcere  sive  interno  sive  externo, 
denique  in  hydrope,  asthmate,  et  morbo  omni  chronico  laudat. 
Praeterea  Diaceltatessum 39)  et  liquorem  Alkahest 40) ,  et  Ma- 
ioranum,  Rosmarinum,  Salviam,  Rutam  atque  similia  in  usum 
vocavit.  Clysmata  omnino  reiicit  et  stupidum  medendi  subsi¬ 
dium  vocat,  intestinis  inimicum,  Oculi  lacrima ,  dicit,  et  si 
salsa,  tamen  indolem  est ,  quia  oculo  familiaris  et  cognita , 
Aqua  vero  simplex  in  oculo  dolet  et  aliud  quidlibet.  Urina 

. . . .  r  m.  1  ■■■■■■!'■ 

38)  van  Helmont,  de  febrib.  pag.  102.  mercurius  dulcis  npster. 

39)  Est  argentum  vivum  vulgi,  Coagulatum  in  Alkahest  et  tinctum  cum 
aqua  ovorum,  fitque  arcanum  corralinum,  de  essentia  et  conditione  aureitatis, 
sic  paratus,  ab  Mercurio  vulgo  venale  abstrahe  alkahest ,  quod  fit  omnis  hora.e 
quadrante,  inquit  Raymundus  coagulavi  argentum  vivum  et  nemo  praeter  Regem 
scivit  modum  v.  Helmont  de  febribus  pag.  1 02. 

40)  Mercurio  igitur  sic  coagulato ,  fac  inde  pulverem  minutum  et  destilla, 
ab  illo  quinque  aquam  ab  albumine  ovorum  distiilatam  fiet  rubicum  dum  instar 
coralii  et  quamquam  foeteat  aqua  albuminum,  tamen  iste  pulvis  dulcis  est,  fixus 
ferens  omnem  follium  ignem ,  nec  perit  in  plumbi  examine,  spoliatur  vero  vir¬ 
tute  medica,  dum  in  album  metallum  reducitur  —  idem  de  febrib.  pag.  102. 

quoque ,  etsi  salsa  vesicam  non  mordicat ,  decoctam  datem 
qualecunque  per  cathetera  immissam  etiam  suavissimum , 
dolet  intra .  Stercus  autem  ,  quam  cognatum  sit  intestino - 
f»  contentum  et  domesticam ,  non  mordicat ,  $0*/  sentitur , 
donec  ad  carnosas  recti  intestini  partes  devenerit .  Unde 
concludo  ,  quod  clysmata  quaelibet ,  quum  sint  peregrina  in¬ 
testino  ,  non  possint  ?ion  illi  esse  molesta  et  ingrata 41).  Ex 
his  apparet,  Helmontium,  argumentis  absurdis  etiudiciis  falsis 
deditum  et  omnibus  observationibus  denudatum  fuisse. 

Si  mihi  quaestionem  propono,  num  vere  medicinam  re¬ 
formaverit  Helmontius,  respondere  cogor,  voluntatem  quidem 
illi  fuisse  neque  vero  eum,  quae  proba  sunt,  peragere  potuisse, 
cum  eius  systema  maxima  pro  parte  in  opinionibus  veterum 
Hebraeorum  fundatum  sit.  Recte  autem  iudicavit  de  stimuli 
alicuius  effectu  et  sequente  partis  eo  tactae  inflammatione,  nec 
non,  in  partibus  inflammatis  adesse  affluxum  nimium  et  re¬ 
fluxum  impeditum  docuit.  In  Lithiasis  doctrina  non  parum 
contulit,  ut  diversas,  concrementorum  species,  quae  tempore 
Paracelsi  nomen  commune  Tartari  ferebant,  discerneret,  eaque 
praecipitata  esse  e  corporis  nostri  fluidis  docuit42).  Neque  minus 
Mercurii  dulcis  virtutes  novit,  quem  quidem  diaphoreticum 
appellavit,  sed  in  hydrope  et  hepatis  morbis  tanquam  reme¬ 
dium,  quo  resorptio  promoveretur,  applicuit.  Opium  reme¬ 
dium  incitans  vocat,  quod  sal  acre  et  Oleum  amarum  conti¬ 
neat.  Venaesectiones  intempestivas  et  evacuantium  abusum, 
in  morbis  iure  reiicit,  quod  talibus  remediis  crises  impediantur. 

41)  De  febribus  pag.  92. 

42)  Heimontii  Historia  Tartari.  —  idem  de  lifchiasi. 

Sic  e  brevi  nostra  opinionum  Helmojntii  descriptione 
liunc  medicum  quodammodo  cum  Broussaio  Francogallorum 
comparari  posse,  apparebit.  Nam  quemadmodum  liic  in  omni 
fere  febre  Gastro  enteritidem  adesse  invenit  ,  ita  Helmoktius 
ubique  Archaeum  vidit 


THESES. 

I. 

Syphilis  localis*  sine  mercurii  usu,  prorsus  sanari  potest. 

II. 

Blennorrhoea  urethrae  benigna  aptissime  solo  regimine  curatur. 

III. 

Feminas  asphyxia  correptas  concipere,  non  probabile  est. 

IV. 

Non  dantur  remedia  interna,  quae  dolores  ad  partum  ( IFc* 
lien)  provocant. 

V. 

In  rebus  medicis  non  valet  sententia:  „de  mortuis  nihil  nisi  bene.“ 

VI. 

Inter  nautas  potatores  rarissime  delirio  tremente  affliguntur. 

m 

*  * 

Ad  sistendam  haemorrhagiam  e  vulneratis  arteriis  epigastrica 
et  pudenda  communi  nullum  instrumentum  aptius  est 
quam  Index. 

VIII. 

Schola  Brqussaica  sola  forma  ab  Helmontii  opinionibus  differt. 

Ad  fmem  vergit  illius  argumenti  materia,  qua  viginti  quinquies 
promotionem  candidatorum  medicinae  in  doctorem  artis  salu¬ 
taris  more  in  hac  literarum  universitate  solemni  indicavi.  Iam 
cum  similis  scribendi  occasio  urgeat,  liceat  ex  argumenti  coepti 
reliquiis  haec  proferre. 

C.  Stat.  Sabiniacus  in  lapide  signatorio  pharmacopolae  com¬ 
memoratur,  quem  Io.  Dunodus,  in  academia  Vesontina  iuris  pro¬ 
fessor  primus  publicavit.  In  secundo  lapidis  latere  Cheledonii 
(sculptoris  errore  pro  Chelidonii)  mentio  facta  est.  Huic  enim 
plantae,  sive  sit  Ch.  magnum,  sive  parvum,  post  Galen.  ( cl .  simpl. 
med.  temp.  et  fac.  VIII.  22.  Vol.  XII.  p.  156.  ed.  Lips.)  extersoriam 
et  calidam,  eiusque  succo  visum  exacuendi  vim  tribuit  Aetius  (tetrab. 
I.  s.  1.  p.  58.),  quocum  consentit  Oribas.  (med,  coli.  XII.  p.  448. 
ed.  H.  Steph.)  —  Fuerunt  autem  alii  quoque  viri  docti,  qui  vo¬ 
cem  abbrevialam  CHELED.  alio  modo  explicarent.  Putarunt 
enim,  illam  non  plantae  nomen  indicare,  sed  medicamentum,  cui 
hirudines  (  -/efadoveg)  insint,  visu  admodum  acuto  praeditae,  qua¬ 
rum  combustarum  cinis  cum  meile  mixtus,  atque  palpebris  illitus 
ad  visus  claritatem  faciat,  teste  Paulo  Aegin.  lib .  Vll.  p.  646~.  ed. 
Steph.)  —  Haud  dubie  in  hoc  ipso  sigillo  vitiose  sculptum  est 
praenomen  G.  Cap.  pro  C.  Stat,  apud  Walehium  ( antiq .  med. 

.select.  p.  67.)  et  Toclion.  L  c.  p .  67 .  Vitium  non  agnoscit  Saxi  11  s 
1.  c.  p.  32.  —  In  alio  sigillo,  Vesontione  quoque  a  Bimardo  in¬ 
vento,  unicum  dumtaxat  medicamentum  eiusdem  medici  inscri¬ 
ptum  legitur :  DIACHERALE.  Quae  quidem  inscriptio  viris  do¬ 
ctis  largam  disputationis  materiam  suggessit,  dum  alii  eam  inepte 
ex  arabica  lingua  repeterent,  alii  a  ,  graeca  echinorum  deno¬ 
minatione  derivarent*),  alii  denique,  ad  quosinprimis  Saxius  1.  c. 

_  •  / 

p.  48.  pertinet,  inscriptionem  legerent:  DIAKEPaxog  (pro 
corrupto  JIACHEParoq)  Tres  ultimae  literae  vocis  DIACHE¬ 
RALE  leguntur:  Ad  Lippitudinem  Extenuandam.  Collyrium, 
ob  cornu  cervi  combustum,  quod  continebat,  did  yityaxoc, 
nuncupatum,  a  Celso  iam  lib.  VI.  c.  6.  s.  16.  contra  graviores  ocu¬ 
lorum  morbos  inflammatorios  commendatum  est.  JNicoI.  Myr. 
6 rect.  24.  no.  /2.  formulam  eiusmodi  collyrii  servavit;  illudque  ad 
ehemoses  valde  efficax  reperiisse  testatur.  Alias  eiusdem  scripto¬ 
ris  formulas,  quae  cornu  cervinum  continent,  nolo  adferre. 

>  Serapion  iunior,  qui  versus  seculi  decimi  finem  materiae 
medicae  thesaurum  compilavit,  omnia  fere  continentem,  quae 
cum  graeci,  tum  latini  scriptores  medici  de  remediorum  historia 
naturali  atque  viribus  observavere.  Cons.  Sprengel.  Gesch.  der 
Heilk.  II.  p .  443. 

Severus  ,  quem  Galenus  de  comp.  med .  s.  loca  III.  c.  1 . 
p.  623.  to.  XII.  ed.  Lips.  citat,  asellos  in  aquariis  vasis  nascentes, 
cum  unguentis  tritos  ulceribus  infudisse  refert,  et  Aetius  tetrab. 


0  Plin.  k.  7 1.  lib.  XXXII.  s.  2  4.  Eeliinum  comburi  cum  viperinis  pedi¬ 
bus  iubent  magi ,  claritatem  visus  promittunt. 

II.  3.  90.  94.  95.  collyrii  cuiusdam  inventorem  laudat  II.  3.  98. 
102.,  diversus  est  a  Severo  iatrosopliista ,  cuius  libellus  de  cly¬ 
steribus  ,  ad  imitationem  Mantiae,  a  Galeno  (de  sirnpl.  remed . 
tempercun.  ac  f acuit.  I.  to.  XI.  p.  795.  ed.  Lips. )  commemorati, 
scriptus  latet  mstus  in  biblioth.  Laurent.  Cons.  Bandini  cataL 
mstor .  III.  p.  152. 

Sextus,  de  quo  Sprengel  ( Gesch .  d.  Bot .  Th.  I.  p.  113.) 
egit,  diversus  est  a  Sexto  Africano,  iatrosopliista,  quem  Photius 
myriobibl.  cod.  34.  cum  Iulio  Africano  confudit,  teste  Spren- 
gelio  progr.  3.  de  art.  ehem .  primord.  p.  4. 

Silim achus ,  qui  secundum  Cael.  Aurei,  libr.  chron .  I.  c.  3. 
Hippocratis  sectator  fuit,  forte  in  Lysimachus  mutari  debet. 

Simeon  Sethi  (ita  enim,  non  Sethus,  scribendum  est)  varia 
scripsit,  a  Fabricio  (bibi,  graec.  X.  p.  320.  s.  edit.  Harles.  XI. 
p.  320.)  commemorata.  Inter  quae  nobilissimum,  idque  solum 
typis  excusum  prodiit  Basii.  1538.  et  Lutet.  Par.  1656.  Codd. 
msstos  enumeravit  Harles.  in  nova  Fabricii  editione  1.  c.  His  equi¬ 
dem  addo,  in  bibliotheca  Meermanniana  olim  quoque  no.  265. 
excerpta  e  scriptis  Simeonis  Magistri  Antioch.  h.  e.  protovestiarii 
in  palatio  Antiochi  Constantinopolitano,  de  quorundam  anima¬ 
lium,  volatilium,  aquatilium  et  terrestrium  facultatibus,  ordine 
alphabetico,  nec  non  no.  273.  de  alimentorum  facultatibus,  ord. 
alphab. ,  denique  no.  298.  de  ciborum  facultatibus  et  virtutibus 
syntagma.  Io.  Freindium  ( hist .  med.  p.  157.)  monuisse,  Simeo- 
nem  e  coaevo  fere  Psello  haud  pauca  mutuo  sumsisse,  Sclineide- 
rus  ad  Artedium  de  pise,  synonym.  p,  244.  refert,  nwllo  tamen, 
quo  id  probaret,  loco  allato.  Asserti  autem  huius  veritatem  te- 


statur  vel  unicus  de  peponibus  locus  Simeonis  p.  m.  86.  ss.  cum 
Pselli  p.  27.  collatus.  —  Praeter  hunc  de  ciborum  facultatibus  li¬ 
bellum  reliquit  Simeon  compendium  et  flores  naturalium  et  philo¬ 
sophicorum  placitorum,  e  quo  nonnulla  capita  descripta  in  variis 
bibliothecis  servantur,  v.  c.  de  olfactu  in  bibi.  Monacensi,  de  uri¬ 
nis  in  bibi.  Vindob.  lexicon  botanicum  in  eadem  bibi.  etc. 

Simon  inter  hippiatricos  scriptores  a  Xenophonte  de  re  eque¬ 
stri  c.  I.  p.  87.  commemoratus  est.  A  Suida  et  Tzetze  male  Cimon 
nominatur.  Io.  Meursius  in  biblioth.  attica  lib.  V.  (Thes.  antiqu. 
Graec.  to.  X.  p.  1605.)  incertus  haeret,  num  laudatus  a  Xeno¬ 
phonte  de  equitatu  liber  idem  sit  cum  InmarqiYM ,  a  Suida  s. 
TqDjj]  citato,  difleratne.  Equidem  utroque  titulo  unum  eundem- 
que  librum  designari  puto,  cum  constet,  veteres  in  citandis  alio¬ 
rum  libris  paulo  liberius  interdum  versatos  esse. 

Socrates,  chirurgus,  a  Cael.  Aurei,  de  diut.  morb.  curat. 
III.  c.  8.  (  non,  ut  Fabricius  vult,  lib r .  V.  c.  1.)  hydropis  curatio¬ 
nem  per  divisuras  integumentorum  communium  suscepisse  narra¬ 
tur.  Socratis  eclegma  ad  tabidos  memoratur  a  Nicol.  Myr.  I.  174. 
num  ad  huncce  chirurgum  referendum  sit,  equidem  non  definio. 
Plures  Socrates  praeter  celeberrimum  *  er  omnes,  Sophronisci 
filium,  Diogenes  Laert.  commemorat,  v.  c.  Coum,  historicum, 
poetam.  Cons.  et  Io.  Meursius  1.  c.  p.  1606. 

Soranus,  a  Mallo,  Ciliciae  urbe,  Mallotes  cognominatus, 
cuius  praeter  Suidam  Pliotius  quoque  myriobibl .  344.  b.  30. 
mentionem  fecit. 

Soranus  Ephesius.  Iis,  quae  Fabricius  de  hoc  medico,  in¬ 
ter  methodicos  celeberrimo,  congessit,  haec  aut  nova,  aut  melius 

ordinata  addere  liceat.  Exposuit  autem  de  illo  Alb.  de  Haller  in 
praefat.  ad  Coei.  Aurei,  p.  XIV.  ss.  ita  tamen ,  ut  in  sententia,  qua 
is  Coelium  totum  Sorani  opus  de  medicina  in  Ia  tinum  sermonem 
transtulisse  contendit,  me  consentientem  non  habeat.  Nam  acut . 
morb.lL  c.  quo Coelius  se  Sorani  locum  latinizandum  susce¬ 
pisse  fatetur,  non  de  toto  Sorani  opere  sermo  est,  sed  de  iis  tan¬ 
tum,  quae  is  de  pressura  seu  lethargo  docuit.  Simili  modo  in 
omnibus  aliis  locis,  quibus  Sorani  mentionem  iniicit,  semper  ex¬ 
pressis  verbis  ea  indicat,  quae  e  Sorano  petita  erant.  Sic  acut. 
morb.  II.  c.  19.  aloes  solutionem,  ante  cibum  datam,  a  Themisone 
commendatam,  Soranum  noxiam  censuisse  refert,  et  c.  38.  Hip¬ 
pocratis  curationi  pleuritidis  et  peripneumoniae  allatae  subiicit  ea, 
quae  Soranus  in  ea  reprehendi  posse  putat:  his  Soranus  respon¬ 
dens  ait :  porro  II.  c.  31.  ubi  cardiacae  passionis  sigua  allata  sunt, 
verbis  additis:  „  Soranus,  cuius  haec  sunt,  tumoris  inquit  signum 
nullum  subessea  etc.  Coelius  manifeste  indicat,  ea,  quae  antea 
dicta  fuerant,  e  Sorani  scriptis  hausta  non  fuisse.  —  Multa  So¬ 
ranus  scripsit,  quorum  haec  a  Coelio  commemorantur:  libri  de 
adiutoriis ,  acut.  morb.  II.  c.  29.  ;  libri  causarum ,  quos  alnoho- 
yovjLttvovQ  appellavit,  chron.  morb.  I.  3.;  de  coenotetis ,  quorum 
liber  secundus  laudatur  chron.  morb.  IV.  c.  1. ;  de  febribus  acut. 
morb.  II.  c.  33.;  isagoge ,  quae  hodie  nonnisi  latino  extat  ser¬ 
mone;  de  anima ,  cuius  libr.  quartum  Tertullian.  de  anima  c.  6. 

te 

laudat;  de  medicamentis,  rd  7ieqi  (paQibidxcJV  yeyQajap^va  y  Galen. 
de  med*  s.  gen.  III.  c.  9.  p.  622.  to.  XIII.,  qui  quidem  liber  for¬ 
tasse  idem  est,  quem  idem  Galen.  de  med .  loc .  I.  p.  493.  to.  XII. 
sub  titulo  7UQi  cpaQjLKXKelaq  laudavit,  eiusque  librum  quartum  ad- 

duxit;  denique  povoflifiXov  (pugpuYAVTinQV ,  commemoratum  a  Ga¬ 
leno  /.  c*  —  Neque  internam  solum  medicinam  y  sed  et  externam 
a  Sorano  cultam  esse,  partim  commentarius  negi  orjfisicDv  na- 
Taypdxow,  qui  in  Nicetae  collectione  chirurg.  vet.  ab  Ant.  Cocchio 
Flor.  1754.  £  p.  44  —  51.  edita  exstat,  partim  mgl  imddojLUov ,  qui 
a  Charterio  in  sua  Galeni  etHippocr.  editione  ,  vol.  XII.  p.  805.  ss. 
tvpis  exscriptus  est,  probat.  Inveni  quoque  Soranum  laudari  iv 
icug  Ttov  laTQojv  dtadoyalq  in  fragmento  quodam  ,  quod  Maius  in 
Auct .  class .  F~atic.  to.  IV.  p.  8.  not.  2.  publicavit.  —  Denique 
moneo,  Sorani  nomen  restituendum  esse,  iudice  Io.  Bosscha  in 
Apuleii  herbctr.  p.  524.  ed.  Oudend.  pro  vulg.  Torano. 

Sostratus.  Paucis  a  Fabricio  de  hoc  medico  allatis  haec 
addo.  Plura  ex  eius  libro  de  natura  animalium  (sic  enim. illum 
laudat  scholiastes  ad  Nicandri  theriac .  vs.  565.  p.  90.  ed.  Schneid.) 
servata  sunt  fragmenta  ab  Atlien.  VII.  p.  503.  ,  ubi  differentiam 
pelamidis,  thynni,  thyrenidis,  orcini  et  ceti  exponit,  et  VII.  p. 
312.  ubi  simpliciter  propterea  adducitur,  quod  smyraenae  nomen 
sine  s  scripsit.  Aelian.  h .  cu  V.  c.  27.  de  albis  merulis  circa  Cyl- 
lenem,  de  quibus  quoque  Schneider.  ad  Aris  tot.  h .  a .  IX.  c.  18. 
consulendus  est.  Ex  eodem  libro  haud  dubie  petita  sunt,  quae 
e  Sorano  adferunt  Scholia  ad  Apollon.  Argonaut.  I.  1269.  de  asili 
generatione.  Schneider.  ad  Artedium  de  pise,  synon .  p.  244.  ea¬ 
dem  ab  Aristot.  hist.  anim .  V .  c.  /p.  tradi  monuit.  Scholia  ad 
Nicandr.  ther .  vs.  simpliciter  adferunt,  libro,  unde  allata 
petita  sunt,  non  nominato,  formicam  a  Sostrato  heracleoticam 
cognominari.  Praeterea  scripsit  negi  cur  mi  daxtcov ,  teste 
Scholiasta  ad  Nicandr.  ther.  vs.  760.  et  764.,  unde  fortasse,  de- 

sumta  sunt,  quae  Galenus  de  antid.  II.  c.  i4.  to.  XIV.  p.  184.  et 
Aelian.  hist.  anim .  VI.  c.  51.  tradit,  presse  secutus  Nicandri  ther . 
ys.  334.  et  34 1.,  de  dipsadis  morsu  eiusque  effectis.  —  Chirur¬ 
giam  exercuisse  Sostratum,  probant  praeter  Celsi  testimonia,  fa¬ 
sciae  ab  eo  inventae,  quarum  memoria  a  Niceta  libro  cit.  sect. 
CCCCLXIX.  CCCCLXXXII.  et  CCCCLXXXIV.  servata  est.  — 
Alios  eiusdem  nominis  viros  laudat  Athenaeus,  tibicinem  VI.  244. 
et  Chaleedonium  VI.  252. 


Plura  quidem  in  promptu  habeo,  quibus  catalogum  me¬ 
dicorum  a  Fabricio  confectum  augere  possum.  Sed  haec  in  aliud 
differam  tempus,  cum  solemnitas  academica  sit  indicanda,  qua 
in  Candidatum  Doctissimum 

DIETERICUM  HENRICUM  FRAENKEL 

MEDICINAE  BACCALAUREUM  DIGNISSIMUM, 

summi  artis  salutaris  honores  conferendi  sunt,  quos  quomodo 
promereri  studuerit,  optime  Lectores  Honoratissimi  e  vitae  Can¬ 
didati  curriculo  cognoscent. 

Natus  sum  in  promontorii  bonae  spei  urbe  capitali  anno 
huius  seculi  XII.  patre  optimo  Siegfredo  Fraenkel  ,  medi¬ 
cinae  doctore ,  et  matre  carissima  Io  anne  Catharina  e  gente 
HeNkes  ,  quam  mihi  adhuc  servare  Deo  O.  M .  non  placuit : 
ante  septennium  enim  illam  dura  et  inexorabilis  mors  mihi 
eripuit .  Iuvenis  praeter  patrem  amicissimum  meique  aman¬ 
tis  simum  Antonius  Berrange  ,  medicinae  doctor^  mihifun- 

damenta  latinae  graecaeque  linguae  tradidit  ?  cuius  instita* 
tione  fida  atque  strenua  intra  triennium  ita  profeci ,  ut  inter 
alumnos  Athenaei  illustris  Austro  -  Africani  recipi  possem. 
In  eo  mihi  contigit  esse  tam  felici ,  ut  magistros  nanciscerer 
viros  clarissimos  et  ob  humanitatem  amicitiamque  erga  me 
mihi  carissimos ,  Adamum  Faure ,  Iacobum  Ad am sonum  et 
Io  annem  Brandt ,  quorum  cura  nullo  modo  defatiganda  eam 
collegi  doctrinam ,  ut  cum  fructu  academiam  frequentare  pos¬ 
sem.  Placuit  autem  Patri  Optimo  ,  ut  primum  anno  h.  s. 
XXXII.  literarum  universitatem  Lugduno- Batavam  adirem . 
Ibi  superato  examine  mathematico  -  philosophico  inter  medi¬ 
cinae  studiosos  sum  relatus.  Secl post  brevem  moram  illi  aca - 
demiae  iterum  valedixi.  Nam  iam  anni  sequentis  initio  almam 
literarum  universitatem ,  quae  Hafniae  flor  et y  petii,  ubi  prae¬ 
lectiones  frequentavi  Viri  Excellent.  Hornemanni  ,  botanicen 
et  zoologiam  tradentis.  Dein  docentes  audivi  chemiam  et 
physicen  Viros  IU.  Oerstedtium  et  Iacobum  Berzelium . 
In  anatomia  et  methodo  cadavera  dissecandi  me  instituerunt 
Viri  Excellent.  IV.  G.  Stetn  et  E.  Switzer  ,  in  physiologici 
Exper.  Eschricht  ,  in  pathologia  cum  universali  ?  tum  spe¬ 
ciali  Excell.  O.  L.  Banc  ,  in  materia  medica  et  arte  formulas 
medicas  componendi  Clar.  Caro  eu  s  Otto  et  Clar.  A.  G.Som- 
mer,  in  chirurgia  Celeb.  Calli sen  :  in  operationibus  chirur¬ 
gicis  et  fasciarum  recte  applicandarum  modo  ac  ratione  Exp. 
S.  E.  Larsen ?  in  toxicologici  et  medicina  fur  ensi  Clar.  Car. 
Otto  ?  in  arte  denique  obstetricia  et  operationibus  ad  eam 
pertinentibus ,  machinae  obstetriciae  ope  discendis  Illustris 


I.  S.  Saxtorph.  Scholas  clinicas  in  nosocomio  Fridericiano 
frequentavi ,  quas  habebant  Illustr.  O.  L.  B AN  & ,  Olar.  1.  G. 
Mueller  et  IlL  1.  C.  JVenbt . 

Cum  autem  in  votis  Patris  maxime  venerandi  esset  ,  ut 
non  nisi  summis  do  doris  medicinae  utriusque  honoribus  a  fa¬ 
cultate  medica  Lipsiensi  ornatus  domum  redirem ,  Hctfnici  re¬ 
licta  mense  Octobri  anni  praeteriti  hanc  adii  Uter  arum  univer¬ 
sitatem  ,  scholas  que  clinicas ,  quibus  moderatores  praesunt 
Illustr .  Clarus  et  Excell.  Kuhlius  ,  viri  humanissimi  et  me 
paterno  amore  ampledentes  frequentavi .  Praeterea  Illustr . 
Ioergii  ?  de  arte  obstetricia  praelectionibus  interfui  et  ab  eo¬ 
dem  in  operationibus  obstetriciis  recte  instituendis  sum  eruditus. 
Excell '.  Kuiilii  institutione  usus  sum  in  operationibus  chirur¬ 
gicis  ex  artis  regulis  peificiendis.  lll.  Clarum  quoque  audivi 
exanthematum  chronicorum  naturam  et  curationem  explican¬ 
tem.  Ophthalmologiae  cognitionem  e  praelectionibus  Viro¬ 
rum  Exper.  Ritterichii  et  Rabii  hausi  ?  denique  etiam  poli- 
clinicum ,  cui  Viri  Excellent .  Cerutti  et  Braune  praesunt ? 
magno  cum  fructu  interfui. 

Ut  hisce  praelectionibus  studioque  privato  collectam  artis 
salutaris  cognitionem  Ordini  Gratioso  probarem ,  hunc  rogavi , 
ut  me  ad  consueta  examina  admitteret.  Hisce  precibus  Ordo 
Medicus  concessit  locum ,  atque  diem  X.VIII.  mensis  Ianuarii 
huius  anni  mihi  adsignavit ,  equo  mecum  prius ?  pro  obtinen¬ 
dis  Baccalaurei  medicinae  honoribus  subeundum ,  examen  in¬ 
stitui  deberet.  Id  cum  feliciter  superatum  esset,  optavi ,  ut 
et  alterum  idque  rigoro  sum ,  quo  an  dignus  essem  summis  in 

medicina  honoribus ,  disquirendum  erat,  -prope  diem  me  cum 
institueretur .  Dies  igitur  XP1L  mensis  Martii,  ut  votis  meis 
satisfieret  ,  electus  est. 


Cum  Candidatus  Praenobilissimus  hoc  quoque  examine  re¬ 
rum  ad  morbos  feliciter  curandos  scitu  necessariarum  cognitionem 
talem  exhibuisset,  ut  prima ,  quae  Nobis  in  usu  est,  censura 
ornari  posset,  unum  adhuc  eruditionis  specimen  prius,  quam 
summis  artis  salutaris  honoribus  potiri  poterat,  edendum  erat, 
publica  scilicet  dissertationis  de  argumento  medico  contra  adver¬ 
sarios  defensio.  Dissertationis  argumentum  ab  Helmontii  vitae 
opinionumque  enarratione  desumtum,  disputationi  dies  autem 
VI.  m.  lun.  adsignatus  est.  E  quo  certamine  erudito  si  Candida¬ 
tus  victor  abierit,  ego  pro  ea,  qua  ad  hanc  solemnitatem  acade- 
rtiicam  sum  instructus ,  Cancellarii  vicarii  auctoritate  Candidatum 
Dignissimum  Licentiati  medicinae  ac  chirurgiae  titulo  et  cum  illo 
eoniunctis  iuribus  atque  privilegiis  condecorabo. 

Ad  quam  solemnitatem  academicam  praesentia  sua  illustrio¬ 
rem  reddendam  RECTOREM  ACADEMIAE  MAGNIFICUM, 
PRINCIPES  SERENISSIMOS,  COMMILITONES  AESTUMA- 
I ISSIMOS  omnesque  qui  Nobis  bene  cupiunt,  omni,  qua  par 
est,  observantia  invito. 

P.  P.  Domin.  II.  post  Fest,  Trinit.  A.  R.  S.  MDCCCXXXVIL 

